Diari Oficial de la Generalitat Valenciana


Sumari del DOGV 5663, del 19-12-2007 (2007/15650)

RESOLUCIÓ de 5 de desembre de 2007, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la situada a Alzira (València), realitzada per l'ajuntament del dit municipi a favor de la Generalitat, per a ser destinada a la construcció d'un Centre de Formació, Innovació i Recursos Educatius (CEFIRE).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5663

Data del DOGV
:   19-12-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/15321


Data del document
:   05-12-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Alzira
    * transmissió de la propietat
    * cultura regional
    * propietat immobiliària

RESOLUCIÓ de 5 de desembre de 2007, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la situada a Alzira (València), realitzada per l'ajuntament del dit municipi a favor de la Generalitat, per a ser destinada a la construcció d'un Centre de Formació, Innovació i Recursos Educatius (CEFIRE). [2007/15732]  
L'Ajuntament d'Alzira, en sessió plenària realitzada el dia 26 de juliol de 2006, va acordar la cessió gratuïta a la Generalitat de la parcel·la de la seua propietat, de 2.500 m² de superfície, situada en l'avinguda de Luis Suñer de la dita població. La parcel·la cedida és resultat d'operacions d'agrupació i segregació de finques propietat de l'ajuntament descrites en l'acord mencionat.  
En escriptura número de protocol 2768 de segregació, agrupació i cessió de data 14 de desembre de 2006 atorgada per l'Ajuntament d'Alzira davant del notari de l'Il·lustre Col·legi de València, resident a Alzira, Francisco Cantos Viñals es va formalitzar la cessió. La finca mencionada va ser inscrita en el Registre de la Propietat d'Alzira a nom de la conselleria de Cultura, Educació i Esport de la Generalitat Valenciana i es troba pendent d'acceptació per part de la Generalitat.  
A proposta de la conselleria d'Educació es van iniciar els tràmits legals oportuns per a l'acceptació de la cessió de la parcel·la.  
La cessió es realitza amb la finalitat de destinar la parcel·la a la construcció d'un Centre de Formació, Innovació i Recursos Educatius (CEFIRE), i en les actuacions consta que l'ajuntament mencionat ha complit el que disposen els articles 109 i següents del Reglament de Béns de les Entitats Locals.  
En conseqüència, basant-se en l'article 44 de la Llei 14/2003, de Patrimoni de la Generalitat, i fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament d'Alzira de la parcel·la que té 2.500 m² de superfície, situada en l'avinguda Luis Suñer de la dita població, que confronta: nord, avinguda Luis Suñer i amb la resta de la total parcel·la de propietat municipal inventariada amb el codi U-531 de la qual se segrega; sud, amb la continuació del carrer Pedro Morell i amb la parcel·la resta de la total inventariada amb el codi U-346; est, avinguda Luis Suñer i amb la resta de la finca matriu de la parcel·la municipal inventariada amb el codi U-248, i oest, amb la continuació del carrer Pedro Morell i resta de la parcel·la de propietat municipal inventariada amb el codi U-531.  
Consta inscrita en el Registre de la Propietat d'Alzira, al tom 2587, llibre 1077, foli 55, finca 66384, inscripció 1ª.   
Referència cadastral: part de les referències cadastrals 2032607VE5955O8003WR, 7861262KP4789N8046VV i 8717863AS3497J7512XX.  
La parcel·la s'accepta lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament d'Alzira, s'efectua amb la condició de destinar la parcel·la a la construcció d'un Centre de Formació, Innovació i Recursos Educatius (CEFIRE), i amb subjecció al que disposa l'article 111 del Reglament de Béns de les Entitats Locals.  
Tercer  
L'immoble acceptat s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic educatiu i adscrit a la conselleria d'Educació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 5 de desembre de 2007.- El conseller d'Economia, Hisenda i Ocupació: Gerardo Camps Devesa.